**James Booth** (1927–2005) var en britisk skuespiller og manusforfatter kjent fra filmen *Zulu* (1964).

Han medvirket i over 70 film- og tv-produksjoner i løpet av karrieren. Han spilte også i flere teaterstykker og startet karrieren ved Old Vic i London.

Biografi
--------

Booth ble født David Noel Geeves i Croydon, England. Han satset i ung alder på en militær karriere og oppnådde Kapteins grad før han skiftet beite. Han studerte deretter skuespill og drama ved Royal Academy of Dramatic Art og ble i 1958 medlem av Joan Littlewoods teatergruppe på Theatre Royal Stratford East.

Han filmdebuterte i en liten birolle i den relativt ukjente britiske kriminalfilmen *The Narrowing Circle* (1956), og TV-debuterte i britisk fjernsynsteater i 1958 på ITV. Han hadde så rollen som «Spider Kelly» i de to britiske filmkomediene *Jazz Boat* (1960) og *In the Nick* (1960), før han i 1964 fikk rollen som Henry Hook i den britiske krigsfilmen *Zulu*. I 1960- og 1970-årene hadde han framstående roller i britiske filmer som blant annet *The Secret of My Success* (1966), *Robbery* (1967), *Revenge* (1971), *Rentadick* (1972), *That'll Be the Day* (1973) og *Brannigan* (1975). I samme periode medvirket han også i amerikanske filmer, som blant annet *Macho Callahan* (1970) og *Airport '77* (1977).

I 1980-årene hadde han roller i en rekke actionfilmer som blant annet *Caboblanco* (1980), *Avenging Force* (1986) og *Programmed to Kill* (1987). Man må også nevne hans sentrale rolle som erkeskurken Limehouse Willie i den amerikanske actionfilmen *Pray for Death* fra 1985 (som han også hadde manus på), samt *American Ninja 4: The Annihilation* (1990).

I 1990–1991 spilte han rollen som svindleren Ernie Niles i den amerikanske tv-serien *Twin Peaks*.

Han hadde siden en beskjeden karriere, men en kan nevne hans rolle i sciencefiction-grøsseren *The Breed* (2001) og den britiske krimkomedien *En hushjelp til besvær* (2005), som også ble hans siste filmrolle. Han hadde også gjesteroller i kjente serier som blant annet *Bonanza* (1972), *The Sweeney* (1975), *Baretta* (1978), *Auf Wiedersehen, Pet* (1986), *Bergerac* (1990) og *Acapulco H.E.A.T.* (1994).

Han giftet seg med Paula Delaney i 1960. De fikk to sønner og to døtre. Han døde i Hadleigh i Essex i 2005, 77 år gammel.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Internet Broadway Database, Internet Broadway Database person-id 109000, besøkt 9. oktober 2017[Hentet fra Wikidata]
3. 1 2 3   Hadleigh and Thundersley Community Archive, «James Booth (1927-2005)», undertittel PORTRAIT OF AN ACTOR, utgitt 1. februar 2011[Hentet fra Wikidata]
4. ↑   www.rada.ac.uk[Hentet fra Wikidata]
5. ↑  Zulu (1964), James Booth Tribute
6. ↑  «Zulu actor James Booth dies at 77» **(engelsk)**. 16. august 2005. Besøkt 6. juni 2022.
7. 1 2 3  Shorter, Eric (16. august 2005): «(Obituary) James Booth». *The Guardian*.

Eksterne lenker
---------------

* Offisielt nettsted Rediger på Wikidata
* (en) James Booth på Internet Movie Database Rediger på Wikidata

* (sv) James Booth i Svensk Filmdatabas Rediger på Wikidata

* (da) James Booth på Filmdatabasen Rediger på Wikidata

* (da) James Booth på Scope Rediger på Wikidata

* (fr) James Booth på Allociné Rediger på Wikidata

* (en) James Booth på AllMovie Rediger på Wikidata

* (en) James Booth hos The Movie Database Rediger på Wikidata

* (en) James Booth hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** NKC **·** BNE
 |